### Č. sp.: ŽP 2014/04964-4-MK Bardejov

##  19. 11. 2014

##

 R o z h o d n u t i e

**Okresný súd Bardejov, so sídlom Partizánska 1, Bardejov**, požiadal dňa 30.09.2014, Mesto Bardejov o zmenu rozhodnutia č. sp.: ŽP 2012/04915-9-MK, vydaného Mestom Bardejov dňa 12. 10. 2012, ktoré nadobudlo právoplatnosť dňa 09. 11. 2012. Predmetom žiadosti je predlženie termínu vykonania náhradnej výsadby.

## Mesto Bardejov, ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, podľa § 89 ods. 1 písm. a) zákona č. 543/2002 Z.z. o ochrane prírody a krajiny v znení neskorších predpisov, a v súlade s § 46 zákona č. 71/1967 Zb. o správnom konaní v znení neskorších predpisov,

## ***povoľuje zmenu***

rozhodnutia, vydaného Mestom Bardejov dňa 12. 10. 2012, pod číslom ŽP 2012/04915-9-MK, s vydaným súhlasom na výrub drevín rastúcich v kat. území Bardejov na parcele C KN 1020 a CKN 1021 k.ú. Bardejov (Partizánska ul.), v tomto rozsahu:

1) v časti B./ vyššie spomínaného rozhodnutia, sa mení znenie bodu 4) takto: výsadbu 10 ks dub letný a 10 ks svíb krvavý žiadateľ uskutoční vo vegetačnom období (od 1. apríla do 30. septembra) na vlastné náklady v termíne do 30. septembra 2015 po vykonaní výrubu a  Mestský podnik služieb BAPOS m.p. zabezpečí výsadbu 5 ks javor tatársky a 20 ks ruže šípovej, v termíne do 30. septembra 2015 po vykonaní výrubu,

2) ďalšie podmienky, uvedené v pôvodnom rozhodnutí o výrube drevín (č. sp.: 2012/04915-9-MK, vydaného Mestom Bardejov dňa 12. 10. 2012, ostávajú nezmenené.

# Z dôvodov uvedených v § 89 zákona o ochrane prírody a krajiny môže Mesto Bardejov toto rozhodnutie zmeniť alebo zrušiť.

#

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

#

# O d ô v o d n e n i e

Písomnou žiadosťou ev.č. 23 711 požiadal Okresný súd Bardejov, so sídlom Partizánska 1, Bardejov, dňa 30.09.2014, Mesto Bardejov o zmenu rozhodnutia č. sp.: ŽP 2012/04915-9-MK, vydaného Mestom Bardejov dňa 12.10.2012, ktoré nadobudlo právoplatnosť dňa 09.11.2012. Predmetom žiadosti je predlženie termínu vykonania náhradnej výsadby za výrub 15 ks drevín, rastúcich na pozemkoch parcely C KN číslo 1020 a CKN 1021 k.ú. Bardejov (Partizánska ul.).

K predmetnej žiadosti bola doložená Kúpna zmluva č. Majet.: 1402/2013 Ba zo dňa 27. 05. 2013 a 2 ks geometrických plánov na oddelenie nehnuteľností – parc. CKN č. 1021/2 a 1020/2. Mesto Bardejov odkúpilo dňa 27.05.2013 od Slovenskej republiky Okresný súd Bardejov časť nehnuteľností, a to časť pozemku parcela CKN číslo 1020 o výmere 14 m2 (novovytvorená parcela CKN 1020/2) a časť pozemku parcela CKN číslo 1021 o výmere 99 m2 (novovytvorená parcela CKN číslo 1021/2), na ktorých boli umiestnené aj dreviny z rozhodnutia č. sp. ŽP 2012/04915-9-MK. Po odpredaji časti pozemkov Okresný súd Bardejov v spolupráci s Mestským podnikom BAPOS uskutočnil výrub drevín z dôvodu rekonštrukcie budovy Okresného súdu Bardejov a z dôvodu pripravovanej rekonštrukcie križovatky ul. Partizánska a ul. Jiráskova – vybudovanie kruhového objazdu, ktorý má byť vedený cez pozemky CKN číslo 1020/2 a 1021/2. Dôvodom na predlženie termínu vykonania náhradnej výsadby je nezaradenie finančných prostriedkov na predmetnú náhradnú výsadbu do rozpočtu Okresného súdu Bardejov na rok 2014.

Na základe vyššie uvedeného, rozhodlo Mesto Bardejov, ako príslušný správny orgán tak, ako je uvedené vo výrokovej časti tohto rozhodnutia.

**P o u č e n i e:**

 Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje:

1. **Okresný súd Bardejov, Partizánska 1, 085 01 Bardejov**
2. **Lesoochranárske zoskupenie VLK, Tulčík 26, 082 13 Tulčík**
3. **Bardejovský podnik služieb BAPOS, m.p., Štefánikova 786, 085 01 Bardejov**

Na vedomie:

1) SIŽP - inšpektorát ochrany prírody, Rumanova 14, 040 01 Košice

2) Obvodný úrad životného prostredia v Bardejove, Dlhý rad 16, 085 77 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk